Kumpuolaitis
55°51′55″ š. pl. 25°59′20″ r. ilg.﻿ / ﻿55.86528°š. pl. 25.98889°r. ilg.﻿ / 55.86528; 25.98889 Kumpuolaitis – ežeras Lietuvoje, Zarasų rajone, 6,5 km į šiaurės vakarus nuo Suvieko. Ežero ilgis iš vakarų į rytus – 0,54 km, plotis – iki 0,27 km. Altitudė 125 m. Krantai žemi, vietomis pelkėti, ištisai apaugę medžiais ir krūmais. Ežerą supa Bugų šilelis, tik šiaurrytinėje ir pietinėje pakrantėse vietomis plyti pievos. Šiaurėje išteka upelis link už 60 m telkšančio Kumpuolio ežero (Kumpuolės upės baseinas). Į pietryčius įsikūręs Bugų kaimas. Rytine pakrante eina kelias  3621  Antanašė–Aleksandravėlė–Suviekas–Tamuliškis .